Yzer Challenge - I Love Yzer
Val in die pad vir veiligheid
Staan saam en neem deel aan die 2019 Yzerfontein Challenge!
ARTIKEL | FOTO’S Alfie van Litsenborgh
As daar nou een uitdaging is waarvan jy beslis ’n sukses kan maak, dan is dit die Yzerfontein Challenge. Dié jaarlikse pret- en fondsinsamelingdag is al ’n instelling in Yzerfontein, en snoer vriende en vreemdelinge saam vir een belangrike doel: om broodnodige fondse vir die Yzerfontein Buurtwag in
Vanjaar vind die Yzerfontein Challenge om 08:00 op Maandag, 23 Desember plaas. Vir slegs R50 kan ondersteuners aan een van die volgende items deelneem:
5km Doggy Walk
Die roete strek deur die skilderagtige omgewing van Yzerfontein, en elke deelnemer bepaal sy/haar eie pas. Daar is waterpunte langs die roete. Of jy eerste is of laaste, ’n medalje gaan om jou nek pronk! Die prysuitdeling vind om 09:30 plaas.
Die fondse wat tydens die Yzerfontein Challenge ingesamel word maak dit moontlik vir die Buurtwag om noodsaaklike toerusting aan te koop en instandhouding te doen.
Ons doen ’n beroep op almal wat lief is vir Yzerfontein om deel te neem, en julle vriende en familie saam te bring: julle ondersteuning maak ’n groot verskil aan die effektiwiteit van die Yzerfontein Buurtwag.
Inskrywingsvorms vir die Yzerfontein Challenge is van
1 Desember beskikbaar by Yzerfontein Armed Response se kantoor te F. Duckittstraat 63, Yzerfontein (h/v Buitekant- en F.Duckittstraat). Elke deelnemer kry ’n wedloopnommer wat gedurende deelname gedra moet word, sigbaar aan die deelnemer se liggaam.
Die Yzerfontein Buurtwag wil graag dank en waardering uitspreek teenoor ons hoofborg, Seeff.
T 022 451 2747